S11 โบรกฯชูหุ้น laggard-ปันผลสูงแนะซื้อเป้าหมาย 10.20 บาท
S11 โบรกฯชูหุ้น laggard-ปันผลสูงแนะซื้อเป้าหมาย 10.20 บาท
12 ธ.ค. 2560

บล.ไอร่า ระบุในบทวิเคราะห์วันนี้(12ธ.ค.) ว่า บริษัท เอส 11 กรุ๊ป จำกัด (มหาชน) หรือ S11 โดยปัจจุบัน S11 มี Dealer  92 ร้านค้า ครอบคลุม  7 จังหวัด ได้แก่ กทม และ ปริมณฑล ,ชลบุรี , อยุธยา ,นครปฐม ,ระยอง ,จันทบุรี และ นครราชสีมา ปีหน้าคาดว่าจะเพิ่มจังหวัด บุรีรัมย์ ,ปราจีนบุรี และสระแก้ว นอกจากนี้Honda เตรียมเปิดตัวรถรุ่นใหม่ในปีหน้าไม่ต่ำกว่า 4 รุ่น ทำให้เราคาดว่าปี 61 สินเชื่อ S11 จะเติบโตได้ในระดับไม่ต่ำกว่า 15%
กำไรปี 60 ถูกกดดันจาก NPL ที่ปรับเพิ่มขึ้นจากเศรษฐกิจใน 1H60 ที่ชะลอตัว ซึ่งเป็นธรรมชาติของธุรกิจเช่าซื้อรถจักรยานยนต์ที่อ่อนไหวต่อสภาพเศรษฐกิจโดยรวม อย่างไรก็ตามเรามองว่าเศรษฐกิจโดยรวมได้ผ่านจุดต่ำสุดไปแล้วและ S11 ได้ผ่านช่วง Learning Curve ไปแล้ว (เนื่องจาก S11 เพิ่งเข้ามาในตลาดทำให้ไม่สามารถเลือกลูกค้าที่มีคุณภาพได้มากนักทำให้ NPL เร่งตัวขึ้น) ทำให้เราคาดว่าการเติบโตของ NPL จะเริ่มลดลง
คาดกำไรปี 61 ที่ 527 ล้านบาท (EPS 0.86) เติบโต 28% โดยได้รับปัจจัยหนุนจากการขยาย Dealer ,การออกรถจักรยานยนต์รุ่นใหม่ของ Honda และการเพิ่มของ NPL จะเริ่มชะลอลง ทำให้ไม่ต้องตั้งสำรองมากอย่างเช่นปี 60
ราคาหุ้นปัจจุบันเทรดที่ FW PE 61 เพียง 9.47 เท่า ต่ำกว่าค่าเฉลี่ยหุ้นในกลุ่ม Leasing ซึ่งเทรดที่ FW PE 61 ที่ 15 เท่า ในขณะที่ Div 61 สูงถึง 5.28% ทำให้แนะนำ “ซื้อ” โดยเราประเมินราคาเป้าหมายปี 61 โดยอิงจาก Prospect P/BV ที่ระดับ 2.63 เท่า ราคาเป้าหมายที่ 10.20 บาท